புவி மகிவும் வண்ணமயமாக இருப்பதால்,
வாழ்வில் சில சின்னஞ்சிறிய விஷயங்களை தவறவிடுவது சகஜம்.
ஆனால், சற்று கூர்ந்து கவனித்தால்...
அங்கு கண்டறியப்படாத ஒரு உலகமே உள்ளது.
சிறிய சாகசகாரர்களுக்கும்...
சிறிய அரக்கர்களுக்கும்...
ராட்ச எதிர்ப்புகள் மீது வெற்றிக் கொள்ள...
அசாத்திய சக்திகள் தேவைப்படும் ஒரு உலகம்.
வீட்டைப் போன்ற இடம் வேறில்லை.
கறுப்பு-வயிற்று வயல் ஹாம்ஸ்டருக்கு, அந்த வீடு என்பது இங்குதான்...
ஐரோப்பிய கிராமப்புறத்தில் உள்ள இந்த மையப்பகுதிதான்.
ஆனால் விஷயும் என்னவெனில்...
கிராமப் புறங்கள் மாறி வருகின்றன.
வர்ணனையாளர் பால் ரட்
இயந்திரங்கள் உள்ளே புகும் போது...
விலங்குகள் வெளியேறிவிடும்.
பெரும்பாலானவை மிகச் சிறியவை என்பதால் கவனிக்கப்படாது போகிறது.
அதிர்ஷ்டசாலிகள் இங்கு வந்து சேர்கிறார்கள்.
நம் தோட்டங்களில்.
நமக்கு அறிமுகமான இடம்.
ஆனால் ஒரு சிறிய அளவில்,
சிறிய உயிரினங்களின் உலகம்...
அது அற்புதங்கள் நிறைந்த உலகம்.
இந்த குட்டி குடிகளுக்கு, தோட்டம் தான் எல்லாமே தரும்.
சொகுசான மஞ்சங்கள்.
தனிப்பட்ட வசதி அறைகள்.
நீச்சல் குளமும் கூட.
அது சொர்க்கம் போலத் தோன்றலாம்.
ஆனால் எல்லா இடங்களிலும் ஆபத்துகள் காத்திருக்கின்றன.
அதிலும் மோசமான விஷயம், இந்த நிலம் ராட்சர்களால் ஆளப்படுகிறது.
எனவே, இதை வீடு என்று அழைக்கும் அளவிற்கு அப்படி என்ன இருக்கிறது?
தோட்டம்
வசந்தம் வந்துவிட்டது.
அதனுடன், ஒரு புதிய உணவுக் கூடையும்.
ஆனால், உணவு உள்ள இடத்தில், கண்டிப்பாக தொல்லைகளும் இருக்கும்.
மற்ற விலங்குகளை விட, வீட்டுப் பூனைகள் சிறிய பாலூட்டிகளை அதிகம் கொல்லுகின்றன.
அதிர்ஷ்டவசமாக, அணில்கள் உடலாலும் மனதாலும் மிகவும் விழிப்புடன் இருக்கின்றன்.
எங்கே மனமிருக்கிறதோ... கொஞ்சம் உணவும்... அங்கே மார்க்கமும் உண்டு.
ஆனால் அந்து கயிறு, அதில் நடப்பது மிகக் கடினம்.
அவள் திரும்பி வருவாள்.
அணில்கள் விடா முயற்சியுள்ள உயிரினங்கள்.
பறக்கும் திறமையினால், பறவைகளின் உணவுமேடையை நிச்சயம் எளிதில் அடையமுடியும்.
வசந்தகால ஆரம்பத்தில்தான் ராபின்கள் முட்டையிடும்.
அப்போதுதான் தந்தைப்பறவை குடும்பத்திற்கு முடிந்தளவு உணவை சேகரித்து தர முடியும்.
தாய் பறவை குஞ்சுகளை பராமரிக்கும் போது தந்தை ஐந்து நிமிடங்களுக்கு ஒரு முறை
குஞ்சுகளுக்கு உணவைக் கொண்டு வர மிகவும் சுறுசுறுப்பாக வேலை செய்ய வேண்டும்.
மற்ற பறவைகளை சாமர்த்தியமாக தவிர்க்க வேண்டும்.
தோட்டத்தில் ராபின்கள் தான் மிகவும் அச்சுறுத்தும் பறவைகள்.
பயங்கரமான பறவைகளில் இதுவும் ஒன்று.
மணிக்கு 50 கிலோமீட்டர் வேகத்தில் பறக்கும் ஆற்றலை உடைய
குருவிப்பருந்து, சிறிய பறவைகளைப் பிடிப்பதில் தேர்ச்சி பெற்றது.
வேட்டையில் தோல்வி என்பது இன்னொருவருக்கு இலவச உணவைக் கொடுக்கலாம்.
கறுப்பு எறும்புகளுக்கோ, உணவைக் கண்டுப் பிடிப்பதே ஒரு மாபெரும் சாகசம்.
அவை அடர்ந்த காடுகளின் வழியே செல்ல வேண்டும்...
பரந்த பாலைவனங்களைக் கடக்க வேண்டும்.
எறும்புப் புத்தினுள், 5000 எறும்புகள் கொண்ட ஒரு கூட்டமே இருக்கிறது.
அவற்றிற்கு எல்லாம் உணவு அளிப்பது என்பது அற்புதமான விஷயம் தான்.
அவை செடிப்பேன்களை வளர்கின்றன.
என்னும், செடிப்பேன்களை உணவாக உட்கொள்வதில்லை.
அவற்றை உரசிவிட்டு...
செடிப்பேன்கள் செடியின் சாற்றை உறிஞ்சும்போது...
இனிப்பான ஒரு திரவத்தை சுரக்க வைக்கின்றன.
ஆனால் எறும்புக் கூட்டத்திற்கு நடுவில்... ஒரு மாறு வேட எதிரி மறைந்துள்ளது.
கரும்புள்ளிச் செவ்வண்டுகள் செடிப்பேன்களை தேடி உண்ணும்.
எறும்புகள் தங்களின் வலிமையான தாடைகளால், எதிர்த்துப் போராடும்.
மேலும் ஃபார்மிக் அமிலத்தையும் சுரக்கின்றன.
ஆனால் எறும்புப்படைகளால் கூட சில செடிப்பேன் கொல்லிகளை தோற்கடிக்க இயலாது.
வேறெங்காவது சென்று தான் இரை தேடவேண்டும்.
காடுகளில், ஹாம்ஸ்டர்கள் தங்களுடைய களத்தை சார்ந்தே வாழும் உயிரினங்கள்.
ஆனால் வளமான தோட்டச் சூழல் என்பது அவற்றை ஒரு சேர சுண்டி இழுக்கிறது.
ஒரு ஆண்.
அவளுக்கோ தற்போது துணை தேவையில்லை.
பார்க்க சாதுவாக இருந்தாலும், ஹாம்ஸ்டர்கள் மிகவும் வன்மையான போராளிகள்.
அவனோ இன்னும் பெரிதாகவும், தெம்புடனும் காணப்படுகிறான்...
ஆனால் காதல்வயப் பட்டிருப்பதுப் போல தெரிகிறது.
ஆனால் அதே போன்ற காதல் உணர்வுகள் அவளுக்கு இல்லை.
ஒரு வேளை இன்னொரு முறை வரலாம்.
கோடைகாலம் தீவிரமாக, கவனம் உணவிலிருந்து இனச்சேர்க்கைக்கு திரும்புகிறது.
ஒரு பெண் தாவும் வரிக்குதிரை சிலந்தி.
அவளுடைய அளவென்னவோ ஒரு பருக்கை அரிசியின் அளவாக இருக்கலாம்...
ஆனால் அவளுக்கு அகோர பசி.
ஆண் சிலந்தி மிக எச்சரிக்கையாக இருக்கணும். அவள் எளிதாக அவனைக் கொன்று விடலாம்.
புணர்ச்சிக்கு தகுதியானவன் தான் என்று அவன் நிரூபிக்க வேண்டும்.
நடனம் ஆடி நிரூபிக்க வேண்டும்.
இடமாற்றம்.
கால் அசைவு.
பக்கவாட்டமாக நகர்வது.
இவையெல்லாமே நேர்த்தியாக இருக்க வேண்டும்.
அவன் மிகச் சிறந்த நடனக்காரன் இல்லைதான்.
எனினும் எப்படியோ "உயிர் துடிப்புடன்" இருக்கிறான்.
கோடைகாலத்தின் உச்சி. விஷயங்கள் சூடுபிடிக்கத் துவங்குகின்றன.
ஆண் ஹாம்ஸ்டர் மீண்டும் முயற்சிக்கிறான்.
அவனுடைய விடா முயற்சிக்கு பலன் கிடைக்கிறது.
பெண் ஹாம்ஸ்டெர் ஒரு இடத்தைத் தேர்ந்து எடுத்துள்ளாள்,
அந்த புதிய பொந்தை தன்னுடைய வீடாக மாற்றிக் கொண்டிருக்கிறாள்.
இந்த பருவகாலத்தில், தோட்டத்தில் இது போன்று நிறைய இல்லத்தரசிகள் இருப்பார்கள்.
மேஸ்திரி தேனீகள், குட்டிகளை வளர்க்க பாதுகாப்பான இடத்தைக் தேடியாக வேண்டும்.
குழந்தையை தனியாக வளர்க்கும் ஒரு தாயிக்கு,
ஆரம்பத்திலிருந்து உருவாக்குவதை விட, தயாராக இருக்கும் ஒரு நத்தை ஓடே வசதியானது.
தீவிர ஆராய்ச்சிக்குப் பிறகு...
அவள் அந்த ஓட்டினுள் ஒரே ஒரு முட்டையை இடுகிறாள்.
ஒரே ஓரு பிரச்சனை உள்ளது.
ஸ்டார்லிங்களுக்கு நத்தைகளை சாப்பிடப் பிடிக்கும்.
துரதிர்ஷ்டவசமாக, இது தப்பு அடையாளத்தினால் வந்த குழப்பமாகவும் இருக்கலாம்.
மயிரிழையில் தப்பித்தது.
இந்த தோட்டத்தில் அவளுடைய குட்டிகள் பிழைக்க வேண்டுமானால்,
தேனீயம்மா தன்னுடைய வீட்டின் பாதுகாப்பை இன்னும் வலுவாக்க வேண்டும்.
அது இன்னும் ஒரு வருட காலத்திற்கு வெளி வராது.
மேலும் தேனீயம்மா அதை பாதுகாக்க அத்தனை நாட்கள் உயிருடன் இருக்க மாட்டாள்.
ஆகையால் அவள் கட்டுமானப் பொருட்களைத் தேடுகிறாள்.
தன்னை விட 20 மடங்கு பெரிய குச்சிகளை எல்லாம் தூக்கிக் கொண்டு வந்து தன்
குழந்தைகள் காப்பகத்தைக் கட்டுவது மிக ஆச்சரியமான ஒன்று.
கொஞ்சம் கொஞ்சமாக, அந்த நத்தை ஓடு மாற்றப்படுகிறது...
அது ஒரு கோட்டையாக மாறுகிறது.
தன் குஞ்சை காப்பாற்ற அவள் இருக்கப் போவதில்லை என்றாலும்,
அவள் தன்னால் முடிந்த வரை நல்ல தொடக்கத்தை தந்துவிட்டாள்.
மனிதர்கள் உறங்கச்செல்ல தயாராகும் போது,
புதிய உயிரினக்கூட்டங்களினால் தோட்டம் உயிர் பெறுகிறது.
சிலர் தோட்டத்தை வந்து அடைவதற்கே மிக ஆபத்தான பயணங்களை மேற்கொள்கிறார்கள்.
ஒரு செவிலி தேரை, ஆபத்து நிறைந்த பயணத்தில் போகிறது.
அவனுடைய காதலி தன் அரிய முட்டைகளை பாதுகாப்பிற்காக அவனிடம் கொடுத்துள்ளாள்.
விழுந்து விடாமல் இருக்க, அவன் கால்களைச் சுற்றி அவற்றைக் கட்டியிருக்கிறாள்.
அவை பொறிந்து வரும் காலம் நெருங்கிவிட்டது, எனவே விரைந்து நீரில் சேர்த்து விடணும்.
அதைச் செய்வதற்காக தன் உயிரையே பணயம் வைப்பான் அவன்.
தோட்டக் குளத்திலிருந்து வரும் மெல்லிய வாசத்தை வைத்தே அதன் இருப்பை அறிவான்.
ஆனால் அதை இன்னும் அடையவில்லை.
முள்ளம்பன்றிகள் தேரைகளை சாப்பிடும்.
ஆனால் இந்த முள்ளம்பன்றி வேறு எதையோ தேடுகிறது.
இரவின் அதிசயம்.
ஒரு சிறுத்தைப்புலி நத்தை.
அதிக வெப்பமும், ஈரப்பதமும் உள்ள இரவுகளில்,
இயற்கையின் மிக வியக்கத்தக்க காட்சி உயிரினங்களாக அவை தோன்றுகின்றன.
இன்னொரு நத்தையின் வழிதடத்தைத் தொடர்ந்து இது மேலே ஏறுகிறது.
அவை இரண்டும் சந்திக்கும் போது...
அவை நடனமாடுகின்றன.
பின்னர், கிளையின் மீது உள்ள தங்கள் பிடியை விடுத்து,
கீழே ஒட்டிக்கொள்ளும் சேறில் விழுகின்றன.
ஆபத்தில்லாத பாதுகாப்பான இடத்தில்...
அவை புணருகின்றன.
தோட்டத்தின் எல்லா பாகங்களிலும், புதிய உயிர்கள் தோன்றிக் கொண்டிருக்கின்றன.
அந்த செவிலித் தேரையும், எப்படியோ குளத்தைச் சென்று அடைந்துவிட்டது.
அவன் பிறந்த இடமும் அந்த குளம்தான்.
இயற்கை குளங்கள் அரிதாகிவிட்ட இந்த காலத்தில்,
தோட்டக் குளங்கள் தான் சிறிய உயிரினங்களுக்கு வாழ்வளிக்கும் ஊற்று.
ஹாம்ஸ்டரின் வாழ்விலும் ஒரு புதிய அத்தியாயம் தொடங்குகிறது.
தோட்டத்தில் வாழும் முடிவு, நிச்சயமாக நல்ல முடிவுதான்.
அவள் ஏழு குட்டிகளுக்குத் தாயாகியிருக்கிறாள்.
முதல் இரண்டு வாரங்களுக்கு அவற்றின் கண்கள் மூடியே இருக்கும்.
அந்த காலத்திற்குள், குட்டிகளின் அளவு இரட்டிப்பாகி விடும்.
அதற்கு ஈடுகொடுக்க, தாய் நன்றாக சாப்பிட வேண்டும்.
இத்தனை குட்டிகளுக்கு பாலூட்டுவது எளிதன்று.
அதிர்ஷ்டவசமாக, தோட்டக் காரரின் கடின உழைப்பு நல்ல பலன்களைத் தருகிறது.
ஆனால், அவள் வெளியே செல்லும் ஒவ்வொரு முறையும், தனது உயிரை பணயம் வைக்கிறாள்.
குறைவான தேடல்களில் வருவதே சிறந்தது.
ஹாம்ஸ்டர்கள் நன்றாக செய்யும் விஷயத்தை அவள் செய்ய வேண்டும்.
அந்தக் கன்னங்களில், மூன்று வேளைக்கான உணவை பதுக்கி வைக்க இடமுள்ளது.
ஆனால், அவள் வாயோ சிறியதாகவே திறக்கிறது.
கோடைகாலத்தின் உச்சியில், தோட்டம் மிக வேகமாக வளர்ச்சியடைகிறது.
கூடவே, உணவிற்கு அதைச் சார்ந்திருக்கும் சிறிய உயிரினங்களும் வளர்கின்றன.
அப்போதுதான் முட்டையிலிருந்து வெளியேறிய
அந்துப்பூச்சியின் புழு, ஒரு ஊசியின் காதினுள் போய்விடும் அளவிற்குச் சிறியது.
ஆனால், அந்த சிறு புழுவிற்கு உள்ளதோ அசுர பசி.
மூன்றே வாரங்களில், அது வளர்கிறது...
வளர்கிறது...
அதனுடைய பழைய குட்டி உருவத்தைவிட ஆயிரம் மடங்கு பெரிதாக.
இப்போது தான், அதாவது தோட்டம் சுறுசுறுப்பாக இருக்கும் நிலையில்தான்,
மனிதர்கள் அதை மீண்டும் தங்கள் ஆதிக்கத்தின் கீழ் கொண்டு வருவார்கள்.
ஆனால் இயற்கை தன்னை மீண்டும் நிலைநாட்டிக் கொள்ளும்.
ஃபார்மிக் அமிலத்தை ஒரு முறை தெளித்தால் போதும் அதை சாதிக்க.
பல சிறிய உயிரினங்கள் ரசாயன ஆயுதங்களைப் பயன்படுத்தி தங்களை பாதுகாக்கின்றன.
ஆனால், மனிதர்களிடமோ, பெருமளவு நாசம் விளைவிக்கும் கருவிகள் உள்ளன.
வெளியில் சென்று உணவை சேகரித்து வரும் பணியில் உள்ள எறும்புகளுக்கோ...
...அது பெருத்த நாசம்.
அடிபட்டவர்களின் எண்ணிக்கை அதிகமான போதிலும்,
இந்த எறும்புகள், அடிபட்டவற்றை அப்படியே விட்டுவிட்டுச் செல்வதில்லை.
அவற்றை தங்கள் வசிப்பிடத்திற்குச் சுமந்து செல்கின்றனர்.
வீட்டிற்குச் செல்லும் வழியைக் கண்டுபிடிப்பது எளிதே அல்ல.
மேலும், இப்போது வெட்டப்பட்ட புல், அவர்களுக்கு எந்த பாதுகாப்பையும் தராது.
ஸ்டார்லிங்குகளுக்கு, நத்தைகளைவிட எறும்புகளை மிகவும் பிடிக்கும்.
இந்த முறை ஃபார்மிக் அமிலத்தை வெளியிடுவது தனக்கே வினையாக முடிகிறது.
ஸ்டார்லிங் அதை ஆமோதிக்கிறது.
அந்த அமிலம் இறக்கைகளை பதப்படுத்தவும், ஒட்டுண்ணிகளைத் தவிர்க்கவும் உதவுகிறது.
ஆனால், திறந்த வெளித் தோட்டத்தில் தன்னைத் தானே சுத்தம் செய்து கொள்வது ஆபத்தானது.
எறும்புகளின் நல்ல காலம்.
அவர்கள் வீட்டைச் சென்றடையும் முன்னர் கடக்க, இன்னும் ஒரேயொரு தடைதான் உள்ளது.
சுட்டெரிக்கும் சூரியன்.
உருமாறும் மண்மேடுகள்.
மற்றும் மிக பயங்கரமான குழிநரிகள்.
அவை குழிகளைத் தோண்டி மணலில் புதைந்து கொண்டு, உணவு தப்பிக்காமல் பிடித்துவிடும்.
மாட்டிக் கொண்ட தன் தோழியைக் காப்பாற்ற ஒரு எறும்பு தன் உயிரை பணயம் வைக்கிறது.
எனினும், இம்முறை, அவளைக் காப்பாற்ற முடியாது.
ஆனால், எறும்புகளின் இந்த நல்ல இயல்பின் காரணமாக, பெரும்பாலானவை திரும்பிவிடுகின்றன.
இப்போது, ஹாம்ஸ்டர் குட்டிகளுக்கு நான்கு வாரங்கள் ஆகவே, குறுகுறுப்பாக ஓடுகின்றன.
தோட்டத்தை சுற்றிப் பார்க்கும் நேரம் வந்துவிட்டது.
அவர்கள் தாயும், அதை தகுந்த இடத்திலிருந்து தொடங்குவைத உறுதி செய்கிறாள்.
ஒரு பசுமையான சோலையில்...
சதாகாலமும் மாறிக் கொண்டிருக்கும் உலகில்.
எல்லாமே உன்னதமாக இல்லாமல் போகலாம்.
ஆனால் அதுதான் வீடு.
அடிக்கடி, தோட்டத்தில் வாழும் உயிரினங்களை, நாம் தொல்லையாக கருதுகிறோம்.
ஆனால், அதை தவிர்த்து, நாம் கூர்ந்து கவனிக்க வேண்டும்.
சின்னஞ்சிறிய அற்புதங்களின் சமூகம் ஒன்று நம் உலகத்தில் ஒரு குடும்பத்தை உருவாக்க
முயற்சிப்பதை நாம் காண முடியும்.
சிறியதாக இருப்பதால் உள்ள இடர்களை மறப்பது சுலபம்.
ஆனால் உதவும் கரங்களுடன்...
சின்னஞ்சிறியவையும்...
அரிய பெரிய சாதனைகளைப் படைக்கலாம்.
தமிழ் மொழி பெயர்ப்பு அகிலா குமார்